
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 277 


7 Μαρτίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόκτηση της Ελληνικής Ιθαγένειας από την ΑΣΛΑ- 
ΝΟΒΑ (Α8Ι_ΑΝ0νΑ) ΖΙΝΑΪΔΑ (ΖΙΝΑΙϋΑ) του ΣΤΕ- 


ΦΑΝ. 1 

Σύσταση στο Δήμο Ευεργέτουλατου Ν. Λέσβου Νομι¬ 
κού Προσώπου με την επωνυμία «ΑΘΛΗΤΙΚΟΣ ΟΡ¬ 
ΓΑΝΙΣΜΟΣ ΔΗΜΟΥ ΕΥΕΡΓΕΤΟΥΛΑ». 2 

Σύσταση στο Δήμο Πρέβεζας Νομικού Προσώπου Δη¬ 
μοσίου Δικαίου (Ν.Π.Δ.Δ.) με την επωνυμία «Σχολι¬ 
κή Επιτροπή 1ου Σ.Ε.Κ. Πρέβεζας». 3 

Συγχώνευση Νομικών Προσώπων Κ.Α.Π.Η. των Δ.Δ. 
του Δήμου Γόμφων Ν. Τρικάλων σε ενιαίο Νομικό 
Πρόσωπο με την επωνυμία «Κέντρο Ανοικτής Προ¬ 
στασίας Ηλικιωμένων Δήμου Γόμφων». 4 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου με την επωνυμία «Δημοτικοί χώ¬ 
ροι άθλησης Ιεράπετρας». 5 

Μεταβίβαση δικαιώματος υπογραφής «Με εντολή Γ ε¬ 
νικού Γ ραμματέα Περιφέρειας». 6 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Τερζόγλου Μαργαρίτα του 

Νικολάου. 7 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Μαυραντωνάκη 

Στυλιανή του Αντωνίου. 8 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Χατζηαθανασίου 

Μαρία του Μιχαήλ. 9 

Ανάκληση της 4912/2000 απόφασης του Ν. Θεσπρω¬ 
τίας περί κύρωσης του Αναδασμού αγρ/τος Πηγα- 
δουλίων. 10 


Καθιέρωση υπερωριακής εργασίας, πέρα από το κα¬ 
νονικό ωράριο εργασίας, κατά τις Κυριακές εξαιρέ¬ 
σιμες μέρες, κατά τις απογευματινές και νυχτερι¬ 
νές ώρες των εργασίμων ημερών, των Κυριακών και 
εξαιρέσιμων κατά τη διάρκεια του Ά εξαμήνου του 
έτους 2003 για το προσωπικό της Νομαρχιακής Αυ¬ 
τοδιοίκησης Σάμου. 11 


ΑΠΟΦΑΣΕΙ Σ 

Απόκτηση της Ελληνικής Ιθαγένειας από την ΑΣΛΑΝΟΒΑ 
(ΑδίΑΝΟνΑ) ΖΙΝΑΪΔΑ (ΖΙΝΑΙΟΑ) του ΣΤΕΦΑΝ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 25056/23.12.2002 απόφαση του Γ ενικού Γ ραμ¬ 
ματέα της Περιφέρειας Αν. Μακεδονίας και Θράκης που 
εκδόθηκε σύμφωνα με τις διατάξεις των Ν. 2790/2000 & 
2910/2001 γίνεται δεκτή η από 8 Αυγούστου 2001 αίτηση 
της ομογενούς ΑΣΛΑΝΟΒΑ (ΑδΙΑΝΟνΑ) ΖΙΝΑΪΔΑ (ΖΙΝΑΙ- 
ϋΑ) του ΣΤΕΦΑΝ περί αποκτήσεως της Ελληνικής Ιθαγέ- 
νειάςτηςκαιεγκρίθηκεοεξελληνισμόςτουεπωνύμουτης 
από ΑΣΛΑΝΟΒΑ σε ΑΣΛΑΝΙΔΟΥ. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσης στην Εφημερίδα 
της Κυβερνήσεως. 

Με εντολή Γ ενικού Γ ραμματέα Περιφέρειας 

Ο Γενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 924 (2) 

Σύσταση στο Δήμο Ευεργέτουλατου Ν. Λέσβου Νομικού 
Προσώπου με την επωνυμία «ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΕΥΕΡΓΕΤΟΥΛΑ». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 42 του Ν. 2218/94, όπως συ¬ 
μπληρώθηκε μετηνπαρ. 58του άρθρου 8του Ν. 2307/97. 

2. Τις διατάξεις του άρθρου 203 του Π.Δ. 410/95 όπως 
τροποποιήθηκαν και συμπληρώθηκαν. 

3. Τις διατάξειςτου άρθρου 14τουΝ. 2880/30-1-2001 με 
το οποίο προστίθεται μετά το άρθρο 26 του Π.Δ. 410/95 
νέο άρθρο 26 Α με τίτλο «Δημοτικοί και Κοινοτικοί χώροι 
άθλησης» και σύμφωνα με το οποίο από 30.1.2001 υπά¬ 
γονται στην εποπτεία των Δήμων και των Κοινοτήτων τα 
νομικά πρόσωπα των αθλητικών χώρων και λειτουργούν 
εφεξής ως Δημοτικά και Κοινοτικά Ν.Π. του άρθρου 203 
του Π.Δ. 410/95. 




































3326 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Την 6/2003 απόφαση του Δημοτικού Συμβουλίου του 
Δήμου Ευεργέτουλα με την οποία συνιστάται Νομικό 
Πρόσωπο με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ 
ΔΗΜΟΥ ΕΥΕΡΓΕΤΟΥΛΑ», αποφασίζουμε: 

1. Συνιστάται στο Δήμο Ευεργέτουλα του Ν. Λέσβου 
Νομικό Πρόσωπο Δημοσίου Δικαίου με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΕΥΕΡΓΕΤΟΥΛΑ». 

2. Σκοπός του Νομικού Προσώπου θα είναι: 

α) Η φροντίδα για την δημιουργία και λειτουργία αθλη¬ 
τικών χώρων και γυμναστηρίων, χώρων αθλοπαιδιών και 
γυμναστικής με σκοπό την κάλυψη αναγκών άθλησης των 
δημοτών και ιδιαίτερα των νέων. 

β) Η ανάπτυξη του μαζικού αθλητισμού κατά ηλικία, εν¬ 
διαφέροντα κ.λ.π. 

γ) Η καλλιέργεια των σωματικών και πνευματικών ικα¬ 
νοτήτων των αθλουμένων δημοτών, καθώς και η καλλιέρ¬ 
γεια υγειούς φίλαθλου ανταγωνιστικού πνεύματος και η 
ανάπτυξη της κοινωνικότητας των δημοτών. 

δ) Η συνεργασία με όλους τους φορείς και αθλητικού 
παράγοντες και ο συντονισμός τους για την προώθηση 
του συνολικού αθλητικού ιδεώδους. 

ε) Η δημιουργία και λειτουργία επιτροπών για την αξιο¬ 
ποίηση του συνολικού αθλητικού δυναμικού του Δήμου. 
Επίσης η οργάνωση αθλητικών εκδηλώσεων, επιμορφω¬ 
τικών σεμιναρίων, διαλέξεων και γενικότερα η ανάληψη 
πρωτοβουλιών, που θα αποσκοπούν στην προώθηση του 
αθλητισμού και την βελτίωση του επιπέδου του. 

3. Πόροι του Νομικού Προσώπου θα είναι: 

α) Η ετήσια επιχορήγηση του Δήμου Ευεργέτουλα που 
καθορίζεται στο ποσό των 2.934,70 Ευρώ. 

β) Οι επιχορηγήσεις από την Γ εν. Γ ραμμ. Αθλητισμού, ή 
άλλο κρατικό φορέα, οι κάθε είδους εισφορές, δωρεές, 
κληρονομιές, συνδρομές κ.λ.π. και οι πρόσοδοι από την 
ίδια την περιουσία του. 

4. Περιουσιακά στοιχεία του Ν.Π.: 

α) Οι κάθε είδους εγκαταστάσεις, χώροι άθλησης και 
γενικά ακίνητα που θα περιέλθουν στην κυριότητα του 
Οργανισμού από οιαδήποτε αιτία. 

β) Το δικαίωμα διηνεκούς χρήσης και εκμετάλλευσης 
όλων των αθλητικών χώρων και εγκαταστάσεων (γήπεδα 
μπάσκετ, βόλεϊ, γυμναστήρια κ.λ.π.) που θα υπάρχουν 
σταΔημ. διαμ/τατου Δήμου μας ή που θα δημιουργηθούν 
στο μέλλον και κάθε άλλος χώρος ή εκμετάλλευση (στά¬ 
δια - γυμναστήρια κ.λ.π.) που θα παραχωρηθούν στο Δή¬ 
μο. Για την ομαλή διεξαγωγή των δραστηριοτήτων του 
Αθλητικού Οργανισμού του παραχωρείται αρχικά η χρή¬ 
ση των ποδοσφαιρικών γηπέδων Ιππείου και Κ. Τρίτους. 

5. Διοίκηση του Οργανισμού: 

Ο Οργανισμός θα διοικείται από εννεαμελές (9) Διοικη¬ 
τικό Συμβούλιο, που μαζί με του αναπληρωτές τους ορί¬ 
ζονται από το Δημοτικό Συμβούλιο. Πρόεδρος του Διοι¬ 
κητικού Συμβουλίου είναι ο Δήμαρχος ή Αντιδήμαρχος ή 
άλλο μέλος αιρετό ή μη που ορίζεται από αυτόν. Μέλη του 
Δ/κού Συμβουλίου είναι: Τρεις (3) Δημοτικοί Σύμβουλοι 
που ορίζονται από το Δημοτικό Συμβούλιο και πέντε (5) 
κάτοικοι του Δήμου με ανάλογη ενασχόληση, εμπειρία ή 
ειδικές γνώσεις σε αθλητικά εν γένει θέματα. 

Η θητεία των μελών του Δ/κού Συμβουλίου του Ν.Π. θα 
είναι ίδια με την θητεία της Δημ. περιόδου. Το Δ/κό Συμ¬ 
βούλιο μετά την εκλογή του συγκροτείται σε σώμα εκλέ¬ 
γοντας τον αντιπρόεδρο, που θα αναπληρώνει τον απά¬ 
ντα ή κωλυόμενο Πρόεδρο και Γραμματέατου. 


6. Έδρα του Ν.Π. θα είναι τα γραφεία του Δήμου στο 
Δ.Δ. Συκούντας. 

7. Το Ν.Π. εκπροσωπείται ενώπιον Αρχής ή υπηρεσίας ή 
παντός τρίτου και ενώπιον κάθε δικαστηρίου από τον 
Πρόεδρο του Διοικητικού Συμβουλίου. 

8. Με την παρούσα απόφαση προκαλείται δαπάνη σε 
βάρος του προϋπολογισμού του ΟΤΑ ύψους 2.934,70 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 6 Φεβρουάριου 2003 

Η Γενική Γραμματέας Περιφέρειας 
ΜΑΡΙΑ ΣΚΕΜΠΕΡΗ 
-♦- 

Αριθ. 537 (3) 

Σύσταση στο Δήμο Πρέβεζας Νομικού Προσώπου Δημο¬ 
σίου Δικαίου (Ν.Π.Δ.Δ.) με την επωνυμία «Σχολική Επι¬ 
τροπή 1ου Σ.Ε.Κ. Πρέβεζας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203, του Π.Δ/τος 410/95 
«Δημοτικός και Κοινοτικός Κώδικας» 

2. Τις διατάξεις του άρθρου 5, παρ. 8, του Ν. 1894/90 
«Για την Ακαδημία Αθηνών και άλλες εκπαιδευτικές δια- 
τάξεις-Σχολική περιουσία και λειτουργία των Σχολείων». 

3. Τις διατάξεις του άρθρου 26, παρ. 6, του Ν. 2130/93 
«περίτροποποίησης και συμπλήρωσης διατάξεωντης πε¬ 
ριφερειακής διοίκησης, του κώδικα της Ελληνικής Ιθαγέ¬ 
νειας, του δημοτικού και κοινοτικού κώδικα, των διατάξε¬ 
ων για τις προσόδους των οργανισμών τοπικής Αυτ/σης 
και άλλες διατάξεις». 

4. Τις διατάξεις του άρθρου 1 -7, του Ν. 2503/97 «περί 
Διοίκηση, στελέχωσητης Περιφέρειας, ρύθμιση θεμάτων 
για την τοπική Αυτ/ση και άλλες διατάξεις». 

5. Την 2100/30.7.98 απόφαση του Γενικού Γραμματέα 
Περιφέρειας Ηπείρου, «περίτοποθέτησης Πρ/νων Οργα¬ 
νικών μονάδων-τμημάτων, των Δ/νσεων Περιφέρειας 
Ηπείρου». 

6. Την 20921/19.9.2001 (ΦΕΚ 1271/Β72001) απόφαση 
του Γενικού Γραμματέα Περιφέρειας Ηπείρου, «περί με¬ 
ταβίβασης αρμοδιοτήτων και παροχή εξουσιοδότησης 
υπογραφής αποφάσεων, εγγράφων κ.λπ., με εντολή Γενι¬ 
κού Γ ραμματέα Περιφέρειας, στο Γ ενικό Δ/ντή, στο Δ/ντή 
και στους Πρ/νους των τμημάτων της Δ/νσης Τοπικής 
Αυτ/σης και Δ/σης των Νομών, εκτός της έδρας της Περι¬ 
φέρειας». 

7. Την 407/16.1.2003 απόφαση του Δημοτικού Συμβου¬ 
λίου Πρέβεζας, «περί συστάσεως Ν.Π.Δ.Δ. με την επωνυ¬ 
μία «Σχολική Επιτροπή 1ου Σ.Ε.Κ. Πρέβεζας»., αποφασί¬ 
ζουμε: 

1. Συστήνουμε στο Δήμο Πρέβεζας, Νομικό Πρόσωπο 
Δημοσίου Δικαίου (Ν.Π.Δ.Δ.), με την επωνυμία «Σχολική 
Επιτροπή 1ου Σ.Ε.Κ. Πρέβεζας» και με έδρα το Δήμο Πρέ¬ 
βεζας. 

2. Σκοπός του Νομικού Προσώπου είναι: 

• Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλώσιμων κλπ. 

• Η εκτέλεση μικρών έργων για επισκευή-συντήρηση 
του διδακτηρίου. 

• Η αποκατάσταση φθορών και ζημιών των επίπλων 
εξοπλισμού και γενικώς των διδακτικών εγκαταστάσεων. 

• Η φροντίδα για την εξεύρεση άλλων πόρων και ο εφο¬ 
διασμός της σχολικής μονάδας με έπιπλα και σκεύη εξο¬ 
πλισμού, με βιβλία για τη σχολική βιβλιοθήκη και γενικά με 
όλα τα μέσα που είναι απαραίτητα για τη λειτουργία και 
γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας της σχο¬ 
λικής μονάδας. 

3. Πόροι του Νομικού Προσώπου είναι: 

• Η ετήσια επιχορήγηση του κράτους 

• Η ετήσια επιχορήγηση του Δήμου 

• Κάθε είδους εισφορές, δωρεές, κληρονομιές και κλη¬ 
ροδοσίες 

• Εισπράξεις από το αντίτιμο των παρεχόμενων υπηρε¬ 
σιών ή πραγμάτων. 

• Πρόσοδοι από περιουσία 

4. Η Διοίκηση και η θητεία του Νομικού Προσώπου, θα 
καθοριστεί με άλλη απόφαση του Δημοτικού Συμβουλίου. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού, ούτε σε 
βάρος του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 4 Φεβρουάριου 2003 

Με εντολή Γενικού Γραμματέα Περιφέρειας 
Η Αναπλ. Διευθύντρια 
Μ. ΠΙΠΙΛΙΔΟΥ 
-♦- 

Αριθ. 1660 (4) 

Συγχώνευση Νομικών Προσώπων Κ.Α.Π.Η. των Δ.Δ. του 
Δήμου Γόμφων Ν. Τρικάλων σε ενιαίο Νομικό Πρόσω¬ 
πο με την επωνυμία «Κέντρο Ανοικτής Προστασίας 
Ηλικιωμένων Δήμου Γόμφων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη : 

1. Τις διατάξεις του Ν. 2503/97 « Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» . 

2. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπικής Αυτοδιοίκησης». 

3. Τις διατάξεις του άρθρου 203 παρ. 6 του Δημοτικού & 
Κοινοτικού Κώδικα (Π.Δ. 410/95). 

4. Την 2106/10.5.2001 (ΦΕΚ 597/Β72001) απόφαση του 
Γενικού Γραμματέα Περιφέρειας Θεσσαλίας «Εξουσιο¬ 
δότηση στον Προϊστάμενο της Δ/νσης Τοπικής Αυτ/σης 
και Δ/σης Τρικάλων και στους Προϊσταμένους Τμημάτων 
της ίδιας Υπηρεσίας για υπογραφή εγγράφων με εντολή 
Γενικού Γ ραμματέα Περιφέρειας Θεσσαλίας». 

5. Τις διατάξεις του άρθρου 29Α του Ν. 1158/85, το 
οποίο προστέθηκε με το άρθρο 27 του Ν. 2081/92 και την 
αριθ. εγκύκλιο 550/7.10.92 της Γραμματείας του Υπουρ¬ 
γικού Συμβουλίου. 

6. Την 23/2003 απόφαση του Δημοτικού Συμβουλίου 
του Δήμου Γόμφων. 

7. Τους σχετικούς φακέλους των Νομικών Προσώπων, 
αποφασίζουμε: 

1. Τη συγχώνευση των Νομικών Προσώπων ΚΑΠΗ των 
Δ.Δ. Λυγαριάς, Πηγής, Μουριάς, Δροσερού, Παλαιομο- 
ναστήρου, Γόμφων του Δήμου Γόμφων, σε ενιαίο Νομικό 
Πρόσωπο με την επωνυμία «Κέντρο Ανοικτής Προστα¬ 
σίας Ηλικιωμένων Δήμου Γόμφων». 


2. Σκοπόςτου Κέντρου Ανοικτής Προστασίας Ηλικιωμέ¬ 
νων Δήμου Γ όμφων είναι: 

Η δημιουργία της απαραίτητης δομής για την ανάπτυξη 
δραστηριοτήτων και πρωτοβουλιών που αφορούν την 
υλοποίηση πολιτικών του Δήμου Γόμφων προς τους αν¬ 
θρώπους της τρίτης ηλικίας για: 

α. Την πρόληψη και την αντιμετώπιση βιολογικών και 
κοινωνικών προβλημάτων των ηλικιωμένων, ώστε να πα¬ 
ραμείνουν αυτόνομα, ισότιμα και ενεργά μέλη του κοινω¬ 
νικού συνόλου. 

β. Την ενημέρωση, συνεργασία και ευαισθητοποίηση 
των δημοτών και των ειδικών φορέων σχετικά με τα προ¬ 
βλήματα και τις ανάγκες των ηλικιωμένων. 

γ. Την έρευνα και μελέτη για την υλοποίηση δράσεων 
υποστήριξης των Ανθρώπων της Τρίτης Ηλικίας. 

δ. Την παροχή ιατροκοινωνικής προστασίας στους ηλι¬ 
κιωμένους, ώστε τα άτομα αυτά να παραμείνουν στην οι¬ 
κογένεια . 

ε. Την αδελφοποίηση με ΚΑΠΗ ή ομοειδείς φορείς του 
εσωτερικού και εξωτερικού με στόχο τη μεταφορά τεχνο¬ 
γνωσίας και εμπειρίας σε θέματα υποστήριξης των ηλι¬ 
κιωμένων 

3. Πόροι του Κ.Α.Π.Η. είναι: 

α) Η ετήσια Επιχορήγηση του Δήμου Γ όμφων. 
β) Η επιχορήγηση και κάθε άλλη παροχή του Κράτους ή 
άλλου κρατικού και μη φορέα, είτε προς το ίδιο Νομικό 
Πρόσωπο είτε προς το Δήμο Γ όμφων για τα Νομικά Πρό¬ 
σωπα. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες από ιδιώτες ή Νομικά Πρόσωπα. 

δ) Τα έσοδα από τη συμβολική χρηματική συμμετοχή 
των μελών, που έχουν ανάγκη προστασίας. 

ε) Οι εισπράξεις από το αντίτιμο πραγμάτων ή υπηρε¬ 
σιών που παρέχονται από το Νομικό Πρόσωπο . 
στ) Οι πρόσοδοι από την ίδια αυτού περιουσία, 
ζ) Η επιχορήγηση ή χρηματοδότηση από την Ευρωπαϊ¬ 
κή Ένωση. 

η) Η επιχορήγηση ή χρηματοδότηση από Εθνικά ή Ευ¬ 
ρωπαϊκά Προγράμματα 
θ) Κάθε άλλη νόμιμη πρόσοδος 

4. ΔΙΟΙΚΗΣΗ 

Το Νομικό Πρόσωπο θα διοικείται από Διοικητικό Συμ¬ 
βούλιο το οποίο θα ορισθεί με απόφαση του Δημοτικού 
Συμβουλίου του Δήμου Γ όμφων 

5. ΠΕΡΙΟΥΣΙΑ. 

Όλη η κινητή και ακίνητη περιουσία των ΚΑΠΗ των Δη¬ 
μοτικών Διαμερισμάτων 

6. ΕΔΡΑ ΤΟΥ ΝΟΜΙΚΟΥ ΠΡΟΣΩΠΟΥ 

Έδρα του Νομικού Προσώπου ορίζεται η έδρα του Δή¬ 
μου Γ όμφων στο Δ.Δ. Λυγαριάς. Σε κάθε Δημοτικό Διαμέ¬ 
ρισμα του Δήμου θα λειτουργεί παράρτημα του Νομικού 
Προσώπου για την καλύτερη εξυπηρέτηση των μελών 
του. 

7. Το Νομικό Πρόσωπο (ΚΑΠΗ) φέρειτη δική του σφρα¬ 
γίδα με την επωνυμία κυκλικά «ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΣ ΓΟΜΦΩΝ «και στον εσωτερικό κύκλο «ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) «και 
στο εσωτερικό απεικονίζει ανδρόγυνο ηλικιωμένων στη- 
ριζόμενο σε βακτηρία. 

8. Το Νομικό Πρόσωπο εκπροσωπείται στα Δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο . 

9. Από τη δημοσίευση της παρούσας απόφασης για τη 

συγχώνευση στην Εφημερίδα της Κυβερνήσεως, το νέο 
Νομικό Πρόσωπο, στο οποίο συγχωνεύθηκαν τα άλλα, 
υποκαθίσταται αυτοδικαίως και χωρίς καμία άλλη διατύ¬ 
πωση σε όλα εν γένει τα δικαιώματα και τις υποχρεώσεις 
των συγχωνευθέντων νομικών προσώπων εξομοιούμενο 
με καθολικό ανάδοχο. 

10. Από τις διατάξεις της απόφασης αυτής προκαλείται 
δαπάνη σε βάρους του Νομικού Προσώπου ύψους 
50.000,00 €. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 18 Φεβρουάριου 2003 

Με εντολή Γενικού Γραμματέα Περιφέρειας 
Ο Δ/ντης Τοπ. Αυτ/σης & Δ/σης 
ΒΑΣΙΛΕΙΟΣ ΤΣΑΤΣΑΓΙΑΣ 

-♦- 

Αριθ.2112 (5) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου με την επωνυμία «Δημοτικοί χώροι 
άθλησης Ιεράπετρας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 26 του Ν. 1832/89 (Φ.Ε.Κ. 
54/τ.Α') και το άρθρο 8 παρ. 5 του Ν. 2307/95 (Φ.Ε.Κ. 
113/τ. Α'). 

2. Τις διατάξεις των άρθρων 26 όπως τροποποιήθηκε με 
το άρθρο 9 του Ν. 2503/1997 και το άρθρο 14 του Ν. 
2880/2001, 198 και203τουΔ.Κ.Κ. (Π.Δ. 410/95). 

3. Την 5972/13.8.1998 (ΦΕΚ 446/Β72001) απόφαση του 
Γ ενικού Γ ραμματέα Περιφέρειας Κρήτης "Ορισμός Ειση¬ 
γητών και μεταβίβαση εξουσίας υπογραφής "Με εντολή 
Γ ενικού Γ ραμματέα" αποφάσεων, εγγράφων, και άλλων 
πράξεων στον Γενικό Διευθυντή, στους Προϊσταμένους 
Διευθύνσεων και Προϊσταμένους Τμημάτων και Γραφεί¬ 
ων των Υπηρεσιών της Περιφέρειας", όπως τροποποιή¬ 
θηκε και ισχύει. 

4. Την 1088/22.2.2002 απόφαση του Γενικού Γραμμα¬ 
τέα Περιφέρειας Κρήτης με την οποία συστήθηκε στο Δή¬ 
μο Ιεράπετρας ίδιο Νομικό Πρόσωπο Δημοσίου Δικαίου, 
με την επωνυμία "Δημοτικοί χώροι άθλησης Ιεράπετρας". 

5. Την 2/2002 απόφαση του Διοικητικού Συμβουλίου του 
Νομικού Προσώπου με την επωνυμία " Δημοτικοί χώροι 
άθλησης Ιεράπετρας" με την οποία ψηφίζεται ο Ο. Ε.Υ. του 
Δημοτικού Νομικού Προσώπου καθώς και την αριθμ. 
231/2002 απόφαση του Δημοτικού Συμβουλίου Δήμου Ιε¬ 
ράπετρας με την οποία παρέχεται σύμφωνη γνώμη στην 
ψήφιση του Ο.Ε.Υ. του Νομικού Προσώπου. 

6. Την 95/2002 γνωμοδότηση του Υπηρεσιακού Συμ¬ 
βουλίου του άρθρου 8 του Ν. 2307/95 με την οποία γνω- 
μοδοτεί ομόφωνα υπέρ της έγκρισης της αριθμ. 2/2002 
απόφασης του Δ/κού Σ/λίου των Δημοτικών χώρων άθλη¬ 
σης Ιεράπετρας με την οποία ψηφίζεται ο Ο.Ε.Υ. του εν 
λόγω Δημοτικού Νομικού Προσώπου, αποφασίζουμε: 

Εγκρίνουμε την 2/2002 απόφαση του Διοικητικού Συμ¬ 
βουλίου του Νομικού Προσώπου με την επωνυμία "Δημο¬ 
τικοί χώροι άθλησης Ιεράπετρας" με την οποία ψηφίζεται 
ο Ο.Ε.Υ. του και ο οποίος έχει ως εξής: 


Άρθρο Ιο 

Η διάρθρωση των υπηρεσιών του Ν.Π. "Δημοτικοί χώ¬ 
ροι άθλησης Ιεράπετρας” ορίζεται σε Τ μήμα και Γ ραφεία 
όπως παρακάτω: 

Α) ΤΜΗΜΑ 

1) Τμήμα Διοικητικής και Οικονομικής Υποστήριξης 

1 α) Γ ραφείο Γ ραμματειακής και Οικονομικής Υποστήρι¬ 

ξης 

1 β) Γ ραφείο Αθλητικών και Πολιτιστικών Δραστηριοτήτων 

1γ) Γραφείο Νεολαίας 

Άρθρο 2ο 

Η οργανική σύνθεση, η διαβάθμιση και κατάταξη του 
προσωπικού έχει όπως παρακάτω : 


ΚΑΤΗΓΟΡΙΑ ΠΕ 

ΚΛΑΔΟΣ ΘΕΣΕΙΣ 

ΠΕ ΚΑΘΗΓΗΤΩΝ ΦΥΣΙΚΗΣ ΑΓΩΓΗΣ 3 

ΣΥΝΟΛΟ 3 

ΚΑΤΗΓΟΡΙΑ ΤΕ 

ΚΛΑΔΟΣ ΘΕΣΕΙΣ 

ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 1 

ΤΕ ΗΛΕΚΤΡΟΛΟΓΟΣ ΜΗΧ. 1 

ΤΕ ΦΥΣΙΟΘΕΡΑΠΕΥΤΩΝ 1 

ΣΥΝΟΛΟ 3 

ΚΑΤΗΓΟΡΙΑ ΔΕ 

ΚΛΑΔΟΣ ΘΕΣΕΙΣ 

ΔΕ ΑΔΕΛΦΩΝ ΝΟΣΟΚΟΜΩΝ 1 

ΔΕ ΔΙΟΙΚΗΤΙΚΩΝ 2 

ΔΕ ΤΕΧΝΙΤΩΝ /Υδραυλικού 2 

ΔΕ ΤΕΧΝΙΤΩΝ/Κηπουρού 2 

ΔΕ ΤΕΧΝΙΤΗΣ/Ηλεκτρολόγος 1 

ΣΥΝΟΛΟ 8 

ΚΑΤΗΓΟΡΙΑ ΥΕ 

ΚΛΑΔΟΣ ΘΕΣΕΙΣ 

ΥΕ ΕΡΓΑΤΩΝ ΚΑΘΑΡΙΟΤΗΤΑΣ 3 

ΣΥΝΟΛΟ 3 


Άρθρο 3ο 

ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 


ΕΙΔΙΚΟΤΗΤΑ ΘΕΣΕΙΣ 

Εργατών Γ ενικών Καθηκόντων 3 

Βοηθός Τεχνίτη Υδραυλικός 1 

Βοηθός Τεχνίτη Ηλεκτρολόγος 2 

ΔΈ. Διοικητικός 2 

ΠΈ Καθηγητής Φυσικής Αγωγής 2 

ΠΈ. Ιατρός 1 

ΔΈ. Ναυαγοσώστης 1 

ΣΥΝΟΛΟ 12 


Άρθρο 4ο 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ’ (εισαγωγικός), Γ', Β' και Α' (κατα¬ 
ληκτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός) Δ', Γ, Β' (καταληκτικός). 

Άρθρο 5ο 

Τα προσόντα διορισμού όλων των θέσεων του παρό¬ 
ντος οργανισμού είναι αυτά που προβλέπονται και περι- 
γράφονται στα Π.Δ. 50/01, 37α /87 και 22/90, με επιπρό¬ 
σθετα προσόντα όσα ορίζονται στον παρόντα οργανισμό. 

Άρθρο 6ο 

ΕΠΙΆΟΓΗ ΠΡΟΪΣΤΑΜΕΝΩΝ 

Ο Προϊστάμενος του Τμήματος Διοικητικής και Οικονο¬ 
μικής υποστήριξης προέρχεται από τους κλάδους: 

• ΠΕΔ/κού/Οικ/κού και ελλείψει αυτού 

• ΤΕ Δ/κού/Αογιστικού και ελλείψει αυτού 

• ΔΕ Δ/κών/ Γραμματέων. 

Άρθρο 70 

ΑΡΜΟΔΙΟΤΗΤΕΣ - ΚΑΘΗΚΟΝΤΑ ΤΜΗΜΑΤΟΣ 
ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ ΥΠΟΣΤΗΡΙΞΗΣ 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω- 
ση με προσωπικό του τμήματός του και για την απόδοση 
των προγραμμάτων Αθλητισμού, εγκρίνει τις άδειες του 
προσωπικού. 

3. Έχει την ευθύνη για την πιστή εφαρμογή του Κανονι¬ 
σμού Λειτουργίας. 

4. Έχει την ευθύνη για την ομαλή λειτουργία , τάξη και 
καθαριότητα στους χώρους του Ν.Π. "Δημοτικοί χώροι 
άθλησης Ιεράπετρας” (σε θέματα συντήρησης - καθαριό¬ 
τητας). 

5. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφασή του. 

6. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με τις Υπηρεσίες, τους συντηρητές , 
τους υπεύθυνους των αθλητικών εγκαταστάσεων, τα 
Αθλητικά Σωματεία, καθώς και αθλούμενους ιδιώτες ή μέ¬ 
λη Νομικών Προσώπων, προβαίνει στην έκδοση προ¬ 
γράμματος Λειτουργίας Προπονήσεως, και χρήσης των 
αθλητικών εγκαταστάσεων, αρμοδιότητας και ευθύνης 
του. 

8. Εισηγείται στο Διοικητικό Συμβούλιο την παραχώρη¬ 
ση των εγκαταστάσεων για τη διεξαγωγή αθλητικών και 
πολιτιστικών εκδηλώσεων. 

9. Ενημερώνει τη Διοίκηση για τις ελλείψεις διαφόρων 
αθλητικών οργάνων και λοιπών ειδών συντήρησης και κα¬ 
θαριότητας. 

10. Φροντίζει και ελέγχει όλες τις αθλητικές εγκαταστά¬ 
σεις που υπάγονται σε αυτό . 

11. Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
άμεση μεταφορά σε ανάλογο Νοσοκομείο όσων έχουν 
ανάγκη, καθώς και την καταλληλότητα και συνεχή ετοιμό¬ 
τητα του υγειονομικού προσωπικού . 

12. Ο προϊστάμενος του τμήματος εισηγείται στο Διοι¬ 
κητικό Συμβούλιο όλα τα θέματα και μετέχει στις συνε¬ 
δριάσεις χωρίς δικαίωμα ψήφου. 

Άρθρο 8ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΓΡΑΜΜΑΤΕΙΑΚΗΣ 
ΚΑΙ ΟΙΚΟΝΟΜΙΚΗΣ ΥΠΟΣΤΗΡΙΞΗΣ 

1. Χειρίζεται τα θέματα που έχουν σχέση με τους εργα¬ 
ζόμενους στον οργανισμό. 


2. Τηρεί ενημερωμένους με όλα τα απαραίτητα στοιχεία 
τους Υπηρεσιακούς Ατομικούς Φακέλους των εργαζομέ¬ 
νων στο Ν.Π. «Δημοτικοί χώροι άθλησης Ιεράπετρας». 

3. Χορηγεί ύστερα από αίτηση πιστοποιητικά σε άτομα 
που έχουν σχέση με αυτό . 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία με 
τους Προϊσταμένους των άλλων Τμημάτων ή Γ ραφείων. 

5. Ευθύνεται για την έγκαιρη και σωστή εφαρμογή της 
εργατικής Νομοθεσίας σ’ ότι αφορά τους εργαζόμενους, 
με ανάλογες εισηγήσεις στο Διοικητικό Συμβούλιο. 

6. Ελέγχει τις παρουσίες των εργαζομένων και ενημε¬ 
ρώνει το Διοικητικό Συμβούλιο για ανακύπτοντα θέματα. 

7. Φροντίζει για την έγκαιρη σύνταξη, αναμόρφωση του 
ετήσιου προϋπολογισμού σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
ΟΤΑ, καθώς και την έγκαιρη σύνταξη και υποβολή του 
ετήσιου Απολογισμού. 

8. Παρακολουθεί την κίνηση εσόδων - εξόδων του Ν.Π. 
"Δημοτικοί χώροι άθλησης Ιεράπετρας 11 κατά τομείς δρα¬ 
στηριότητας και ενημερώνει έγκαιρα τις ενδιαφερόμενες 
υπηρεσίες και το Διοικητικό Συμβούλιο. 

9. Προσδιορίζει τις τακτικές ανάγκες του Ν.Π. "Δημοτι¬ 
κοί χώροι άθλησης Ιεράπετρας” σε ετήσια βάση και προ¬ 
βαίνει στην προμήθεια διαφόρων υλικών. 

10. Διενεργεί διαγωνισμό για μισθώσεις, εκμισθώσεις, 
προμήθειες, που αφορούν τις ανάγκες του Ν.Π. "Δημοτι¬ 
κοί χώροι άθλησης Ιεράπετρας", σύμφωνα με τις διατά¬ 
ξεις που ισχύουν για τα Ν.Π.Δ.Δ. των ΟΤΑ. 

11. Φροντίζει για τη σύνταξη , προώθηση και έγκριση 
διαφόρων ενταλμάτων. 

12. Φροντίζει για την είσπραξη διαφόρων πόρων. 

13. Φροντίζει για τη μισθοδοσία και λοιπές παροχές 
στους εργαζόμενους. 

14. Φροντίζει για τις πληρωμές διαφόρων προμηθειών- 
έργων, καθώς και διαφόρων τελών, φόρων, χαρτοσήμου, 
ΙΚΑ κλπ, σύμφωνα με τις ισχύουσες διατάξεις των ΟΤΑ. 

15. Παραλαμβάνει και φυλάσσει το υλικό που προορίζε¬ 
ται για το Ν.Π. "Δημοτικοί χώροι άθλησης Ιεράπετρας". 

16. Φροντίζει για τη διανομή του υλικού σύμφωνα με τον 
προορισμό τους. 

17. Προβαίνει σε καταστροφή και εκποίηση του άχρη¬ 
στου υλικού. 

18. Τηρεί τα απαιτούμενα βιβλία κλπ σύμφωνα με τις 
διατάξεις περί Ν.Π.Δ.Δ. των ΟΤΑ. 

19. Συνεργάζεται μετά άλλα τμήματα ή Γ ραφεία για θέ¬ 
ματα συναρμοδιότητας. 

20. Φροντίζει για τον εξοπλισμό με τα απαραίτητα και 
κατάλληλα μέσα του Ν.Π. "Δημοτικοί χώροι άθλησης Ιε¬ 
ράπετρας" για την άμεση παροχή υγειονομικής περίθαλ¬ 
ψης στους ευρισκόμενους στους χώρους του Ν.Π. "Δη¬ 
μοτικοί χώροι άθλησης Ιεράπετρας". 

21. Έχει τη δυνατότητα να εξουσιοδοτήσει εγγράφως 
κάποιον υπάλληλο του Τμήματος ή Γ ραφείου του για τη 
διεκπεραίωση οποιοσδήποτε εργασίας. 

Άρθρο 9ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΑΘΛΗΤΙΚΩΝ ΚΑΙ 
ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 

1. Το Γ ραφείο Αθλητικών και Πολιτιστικών Δραστηριο¬ 
τήτων εκπονεί, διοργανώνει, εκτελεί και συμμετέχει σε 
αθλητικά και πολιτιστικά προγράμματα που αφορούν το 
μαζικό αθλητισμό και τον πολιτισμό. 

2. Παρακολουθεί τα αποτελέσματα της εφαρμογήςτων 
προγραμμάτων και εκδηλώσεων και όταν απαιτείται, τρο¬ 
ποποιεί ή βελτιώνει ή αλλάζει αυτά. 

3. Εισηγείται προς τη Διοίκηση τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίη¬ 
ση των υπαρχόντων αθλητικών χώρων. 

4. Συντονίζει, παρακολουθεί, ελέγχει και εφαρμόζει τα 
καθημερινά προγράμματα γύμνασης και λοιπών αθλητι¬ 
κών δραστηριοτήτων και εκδηλώσεων. 

5. Συνεργάζεται με τα αθλητικά σωματεία και συλλό- 
γουςτου Δήμου καιπαρέχει κάθε δυνατή βοήθεια στη λει¬ 
τουργία αυτών. 

6. Οργανώνει αθλητικά προγράμματα στους μαθητές 
των σχολείων σε συνεργασία με τους καθηγητές Φυσικής 
Αγωγής των σχολείων. 

7. Προγραμματίζει και οργανώνει αθλητικές και πολιτι¬ 
στικές εκδηλώσεις για την ανάπτυξη του αθλητικού πνεύ¬ 
ματος σε όλους τους δημότες. 

8. Μεριμνά για την καλή λειτουργία των αιθουσών γυ¬ 
μναστικής των κλειστών γυμναστηρίων και όλων των χώ¬ 
ρων άθλησης αρμοδιότητας του Ν.Π. «Δημοτικοί χώροι 
άθλησης Ιεράπετρας». 

9. Ευθύνεται για την καλή λειτουργία και απόδοση της 
υλικοτεχνικής υποδομής των αιθουσών, καθώς επίσης 
φροντίζει να αντικαθιστά τυχόν ελλείψεις και βλάβες του 
εξοπλισμού γενικότερα. 

10. Φροντίζει για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητάς του. 

11. Μεριμνά για την αποφυγή ατυχημάτων κατά την 
ώρα της άθλησης των αθλουμένων στα τμήματά του. 

12. Παρέχει πρώτες βοήθειες, περίθαλψη, αντιμετωπί¬ 
ζει έκτακτα περιστατικά (κακώσεις, τραυματισμούς κλπ) 
όλων των αθλουμένων εντός των χώρων άθλησης. 

13. Τηρεί ατομικές καρτέλεςτων αθλουμένων, όπου ση¬ 
μειώνονται και οι επιδόσεις τους. 

14. Διαμορφώνει, εισηγείται και εφαρμόζει επικοινωνια- 
κή πολιτική και προγράμματα για την προώθηση και προ¬ 
βολή των σκοπών και δράσεων του Νομικού Προσώπου 
(διοργάνωση συνεντεύξεωντύπου, προετοιμασία και επι¬ 
μέλεια αρθρογραφίας, συνεργασία με ΜΜΕ κ.α.). 

15. Ενημερώνει το κοινό για την αποστολή και τις εκδη¬ 
λώσεις του Ν.Π. "Δημοτικοί χώροι άθλησης Ιεράπετρας” 
και προβολή τους με κάθε πρόσφορο μέσο. 

16. Μεριμνά για την προβολή και διαφήμιση όλων των 
αθλητικών και πολιτιστικών δραστηριοτήτων, καθώς και 
για την έκδοση, διακίνηση και διάθεση ενημερωτικού υλι¬ 
κού στους δημότες, που έχουν σχέση με αυτές ( προ¬ 
γράμματα, αφίσες κλπ) 

Άρθρο 10ο 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, 
το προβάδισμα, τις ηθικές αμοιβές, τα πειθαρχικά αδι¬ 
κήματα, τη λύση της υπαλληλικής σχέσης και της ια¬ 
τροφαρμακευτικής περίθαλψης των υπαλλήλων, 
εφαρμόζονται οι εκάστοτε ισχύουσες Νομοθετικές 
διατάξεις. 

Άρθρο 11ο 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 


πολογισμού, του Ν.Π. «Δημοτικοί χώροι άθλησης Ιεράπε¬ 
τρας», 5.869, 41 Ευρώ. Για τα επόμενα έτη το ύψος της 
δαπάνης δεν μπορεί να προσδιοριστεί. 

Άρθρο 12ο 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθεί γι αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 13 Φεβρουάριου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

-♦- 

Αριθ.881 (6) 

Μεταβίβαση δικαιώματος υπογραφής «Με εντολή Γ ενι¬ 
κού Γ ραμματέα Περιφέρειας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 παρ. 2του Ν. 2503/97 «Δι¬ 
οίκηση, Οργάνωση, Στελέχωση της Περιφέρειας - Ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις». 

2. Την 3189/3-5-1999 απόφασή μας. 

3. Την ανάγκη τροποποίησης της ως άνω απόφασης, για 
την αποτελεσματικότερη άσκηση αρμοδιοτήτων της Πε¬ 
ριφέρειας, με σκοπό την ταχύτερη διεκπεραίωση των 
υποθέσεων και την αμεσότερη εξυπηρέτηση των πολι¬ 
τών, αποφασίζουμε: 

Μεταβιβάζουμε, το δικαίωμα να υπογράφουν «Με εντο¬ 
λή Γ ενικού Γ ραμματέα» για τα παρακάτω έγγραφα και 
πράξεις αρμοδιότητάς μας ως εξής : 

Στον προϊστάμενο Δ/νσης Γεωργικής Ανάπτυξης 

1. Την τοποθέτηση και μετακίνηση υπαλλήλων εντός 
της Δ/νσης. 

2. Την παροχή στατιστικών στοιχείων κλπ. 

3. Τη συγκρότηση επιτροπών εκκαθάρισης αρχείου της 
Δ/νσης. 

4. Την αντίκρουση των ενώπιον του Σ.Τ.Ε. και των Δι¬ 
οικητικών Εφετείων ασκουμένων αιτήσεων ακύρωσης 
ή προσφυγών πολιτών και αποφάσεων της Περιφέ¬ 
ρειας και την ανάθεση της σχετικής εντολής στον οι¬ 
κείο Νομικό Σύμβουλο για την υποστήριξη των από¬ 
ψεων και των συμφερόντων της Περιφέρειας στις υπο¬ 
θέσεις αυτές. 

5. Την εντολή μετακίνησης εκτός έδρας και εντός Περι¬ 
φέρειας των Προϊσταμένων των Τμημάτων και των υπαλ¬ 
λήλων της Δ/νσης. 

6. Τη χορήγηση εκπαιδευτικών αδειών στους προϊστα¬ 
μένους των Τμημάτων και τους υπαλλήλους της Δ/νσης. 

7. Την έκδοση πιστοποιητικών και βεβαιώσεων σε θέμα¬ 
τα που μπορούν να βεβαιωθούν από στοιχεία που τηρού¬ 
νται στη Δ/νση, 

8. Τη χορήγηση κανονικών και αναρρωτικών αδειών, 
κυήσεως και λοχείας, συνδικαλιστικών αδειών και αδειών 

απουσίας στους προϊσταμένους των τμημάτων και τους 
υπαλλήλους της Δ/νσης. 

9. Τη θεώρηση των βιβλιαρίων νοσηλείας των προϊστα¬ 
μένων των τμημάτων και των υπαλλήλων της Δ/νσης και 
των προϊσταμένων των Δ/νσεων της έδρας της Περιφέ¬ 
ρειας καθώς και των μελών των οικογενειών τους. 

10. Την έγκριση χορήγησης αντιγράφων των τηρουμέ- 
νων πρωτοτύπων εμπιστευτικών εγγράφων. 

11. Την επίβλεψη τήρησης του ωραρίου εργασίας. 

12. Την έκδοση ενταλμάτων πληρωμής λειτουργικών 
δαπανών, την ανάληψη και διάθεση πιστώσεων, την 
απόδοση λογαριασμών, τη χορήγηση βεβαιώσεων απο¬ 
δοχών, τη θεώρηση καταστάσεων οδοιπορικών εξόδων 
και ημερολογίων κίνησης των προϊσταμένων των τμη¬ 
μάτων και των υπαλλήλων και λοιπών συναφών με αυτά 
εγγράφων. 

13. Τα έγγραφα με τα οποία παραπέμπονται για υγειο¬ 
νομική εξέταση οι υπάλληλοι της Δ/νσης. 

14. Τα έγγραφα που απευθύνονται στις οργανικές μο¬ 
νάδες της Περιφέρειας με τα οποία ζητούνται διάφορα 
στοιχεία και πληροφορίες. 

15. Έγγραφα που αφορούν στη συμπλήρωση ελλιπούς 
αλληλογραφίας. 

16. Τα προπαρασκευαστικά έγγραφα και τα έγγραφα 
εκείνα με τα οποία παρέχονται πληροφορίες σε άλλες αρ¬ 
χές για ζητήματα της αρμοδιότητας της Δ/νσης καθώς και 
τα διαβιβαστικά έγγραφα σε αιτήσεις πολιτών για υπηρε¬ 
σιακά θέματα στις αρμόδιες κατά νόμο αρχές εφόσον δεν 
είναι γενικότερου ενδιαφέροντος. 

17. Τα έγγραφα με τα οποία επιστρέφονται δικαιολογη- 
τικά. 

18. Τις πράξεις καταθέσεως εγγράφων στο ΑΡΧΕΙΟ ως 
και επιστροφής αυτών που χαρακτηρίζονται με την ένδει¬ 
ξη ΕΠΙΣΤΡΕΠΤΕΟ. 

19. Τον ορισμό υπευθύνων συντακτών καταστάσεων μι¬ 
σθοδοσίας αποζημιώσεων και λοιπών απολαβώντου προ¬ 
σωπικού της Δ/νσης. 

20. Την μετά τρίτων κατάρτιση και υπογραφή των συνα- 
πτόμενων συμβάσεων και πράξεων έγκρισης προμηθει¬ 
ών, εκτέλεσης εργασιών ανάληψης και έγκρισης δαπα¬ 
νών ως και έκδοση χρηματικών ενταλμάτων ποσού μέχρι 
1700 Ευρώ πλην των περιπτώσεων ειδικής ρύθμισης με 
την απόφαση αυτή και των αποφάσεων επί τυχόν ενστά¬ 
σεων κατά του κύρους των διαγωνισμών. 

21. Τις πράξεις με τις οποίες διαβιβάζονται έγγραφα 
από τη Δ/νση Γ. Ανάπτυξης σε άλλες αντίστοιχου επιπέ¬ 
δου οργανικές μονάδες της Περιφέρειας. 

22. Τα ερωτήματα α) για γνωμοδότηση στο Νομικό Συμ¬ 
βούλιο και β) σε Υπουργεία σε θέματα αρμοδιότητας της 
Δ/νσης. 

23. Τις απαντήσεις σε έγγραφα υπηρεσιών και αιτήσεις 
πολιτών με τις οποίες παρέχονται πληροφορίες σε θέμα¬ 
τα αρμοδιότητας της Δ/νσης. 

24. Την παροχή οδηγιών σε θέματα αρμοδιότητας της 
Δ/νσης. 

Στον προϊστάμενο του τμήματος Γεωργικής Ανάπτυξης 

1. Τον προγραμματισμό της γεωργικής ανάπτυξης, την 
κατάρτιση προγραμμάτων της Περιφέρειας και την πα¬ 
ρακολούθηση της εκτέλεσής τους. 

2. Την εκπόνηση μελετών. 

3. Την εξέταση προσφυγής κατά της απορριπτικής 
απόφασης του σχεδίου βελτίωσης, καθώς και κατά του 


κύρους των καταλόγων δικαιούχων εξισωτικής αποζη¬ 
μίωσης. 

4. Την εξέταση προσφυγής κατά της απορριπτικής από¬ 
φασης σχετικά με την αναγνώριση νέων αγροτών (Ν. 
2520/97) και αναγνώριση ομάδων παραγωγών 2637/98. 

5. Την παρακολούθηση και τον έλεγχο της λειτουργίας 
των Κέντρων ΔΗΜΗΤΡΑ, μέσου πενταμελούς συμβου¬ 
λίου. Την σύνταξη ετήσιας έκθεσης για τη λειτουργία της 
αποτελεσματικής παρέμβασης των Κέντρων ΔΗΜΗΤΡΑ 
(Ν. 2520/97, αρ. 11 παρ. 5). 

6. Τη σύνταξη τομεακών και λοιπών προγραμμάτων έρ¬ 
γων υποδομής για τη μεταποίηση των αγροτικών προϊό¬ 
ντων, την ένταξή τους σε τομεακά εθνικά προγράμματα 
καθώς επίσης τη λήψη αντιπροσωπευτικών τιμών και την 
παρακολούθηση της πορείας των αγορών γεωργικών 
προϊόντων Ν. 2503/1997. 

7. Τα προπαρασκευαστικά έγγραφα και τα έγγραφα 
εκείνα μετά οποία παρέχονται πληροφορίες σε άλλες αρ¬ 
χές για ζητήματα της αρμοδιότητας του τμήματος καθώς 
καιτα διαβιβαστικά έγγραφα σε αιτήσεις πολιτών για υπη¬ 
ρεσιακά θέματα στις αρμόδιες κατά νόμο αρχές εφόσον 
δεν είναι γενικότερου ενδιαφέροντος, 

8. Την εντολή μετακίνησης εκτός έδρας και εντός Περι¬ 
φέρειας των υπαλλήλων του τμήματος, την θεώρηση κα¬ 
ταστάσεων πληρωμής και έκδοση ενταλμάτων πληρωμής 
οδοιπορικών. 

9. Τα ερωτήματα α) για γνωμοδότηση στο Νομικό Συμ¬ 
βούλιο και β) σε Υπουργεία σε θέματα αρμοδιότητας του 
τμήματος. 

10. Τις απαντήσεις σε έγγραφα υπηρεσιών και αιτήσεις 
πολιτών με τις οποίες παρέχονται πληροφορίες σε θέμα¬ 
τα αρμοδιότητας του τμήματος. 

11. Την παροχή οδηγιών σε θέματα αρμοδιότητας του 
τμήματος. 

Τέλος παρέχουμε το δικαίωμα στους εξουσιοδοτούμε¬ 
νους με την απόφασή μας αυτή ανωτέρω υπαλλήλους να 
παραπέμπει σε μας θέματα που κατά την κρίση τους θεω¬ 
ρούνται ιδιαιτέρας σημασίας και σοβαρότητας, 

Η 3189/3.5.1999 απόφασή μας (ΦΕΚ 1052/Β/1999) 
καταργείται. 

Ακροτελεύτια διάταξη 

Από την απόφαση αυτή δεν προκαλείται δαπάνη σε 
βάρος του προϋπολογισμού της Περιφέρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 19 Φεβρουάριου 2003 

Ο Γενικός Γραμματέας Περιφέρειας 
ΓΙΑΝΝΗΣ Ν. ΔΗΜΟΥ 

-♦- 

(7) 

Χορήγηση άδειας ασκήσεως επαγγέλματος Κοινωνικού 

Λειτουργού στηνΤερζόγλου Μαργαρίτα του Νικολάου. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Με την 665/17.2.2003 απόφαση του Νομάρχη Δυτ. Αττι¬ 
κής, χορηγείται άδεια ασκήσεως επαγγέλματος Κοινωνι¬ 
κού Λειτουργού στηνΤερζόγλου Μαργαρίτα του Νικολάου. 

Με εντολή Νομάρχη 
Η Διευθύντρια 
ΓΕΩΡΓΙΑ ΤΑΜΠΟΥΡΕΑ 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Μαυραντωνάκη Στυ- 
λιανή του Αντωνίου. 

Ο ΝΟΜΑΡΧΗΣ ΗΡΑΚΛΕΙΟΥ 

Με την 557/19.2.2003 απόφαση του Νομάρχη Ηρα¬ 
κλείου χορηγείται άδεια άσκησης επαγγέλματος Κοινω¬ 
νικού Λειτουργού στη Μαυραντωνάκη Στυλιανή του 
Αντωνίου και της Μαρίνας κατηγορίας ΤΕ. 

Με εντολή Νομάρχη 
Η Διευθύντρια Κοιν. Πρόνοιας 
ΑΙΚ. ΑΝΔΡΙΩΤΗ 
-♦- 

(9) 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Χατζηαναθασίου Μα¬ 
ρία του Μιχαήλ. 

Ο ΝΟΜΑΡΧΗΣ ΗΡΑΚΛΕΙΟΥ 

Με την 507/19.2.2003 απόφαση του Νομάρχη Ηρακλεί¬ 
ου χορηγείται άδεια άσκησης επαγγέλματος Κοινωνικού 
Λειτουργού στη Χατζηαναθασίου Μαρία του Μιχαήλ και 
της Σταυρούλας κατηγορίας ΤΕ. 

Με εντολή Νομάρχη 
Η Διευθύντρια Κοιν. Πρόνοιας 
ΑΙΚ. ΑΝΔΡΙΩΤΗ 
-♦- 

Αριθ. 1155 (10) 

Ανάκληση της 4912/2000 απόφασης του Ν. Θεσπρωτίας 
περί κύρωσης του Αναδασμού αγρ/τος Πηγαδουλίων. 

Ο ΝΟΜΑΡΧΗΣ ΘΕΣΠΡΩΤΙΑΣ 

Αφού έλαβε υπόψη: 

1. Τις διατάξεις του Νόμου 674/1977. 

2. Την 4912/16.6.2000 απόφασή μας περί κύρωσης του 
αναδασμού του αγρ/τος Πηγαδουλίων, η οποία δημοσι- 
εύθηκε στο Φ.Ε.Κ. 848/11.7.2000 (τεύχος Β'). 

3. Την 125/2001 απόφαση του Διοικητικού Πρωτοδικεί¬ 
ου Κέρκυρας, με την οποία ακυρώνεται η 4912/2000 από¬ 
φασή μας. 

4. Την 516/02 γνωμοδότηση του Νομικού Συμβουλίου 
του Κράτους, η οποία έγινε δεκτή από τον Υπουργό Γε¬ 
ωργίας την 20.1.2003, αποφασίζουμε: 

Ανακαλούμε την 4912/16.6.2000 απόφασή μας (ΦΕΚ 
848/τ.Β'/11.7.2000), με την οποία κυρώναμε τον αναδα¬ 
σμό του έτους 1998 στην κτηματική περιφέρεια του 
αγρ/τος Πηγαδούλια - Ντόλιανη - Γεροπλάτανος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αριθ. οικ. 582 (11) 

Καθιέρωση υπερωριακής εργασίας, πέρα από το κανονι¬ 
κό ωράριο εργασίας, κατά τις Κυριακές εξαιρέσιμες 
μέρες, κατά τις απογευματινές και νυχτερινές ώρες 
των εργασίμων ημερών, των Κυριακών και εξαιρέσι¬ 
μων κατά τη διάρκεια του Α' εξαμήνου του έτους 2003 
για το προσωπικό της Νομαρχιακής Αυτοδιοίκησης 
Σάμου. 


Ο ΝΟΜΑΡΧΗΣ ΣΑΜΟΥ 


Έχοντας υπόψη: 

1. Τις διατάξειςτου άρθρου 015του Ν. 2592/98 (ΦΕΚ57/ 
Α/98) όπως έχουν τροποποιηθεί με τη διάταξη της παραγρ. 
7του άρθρου 25του Ν. 2738/99 (ΦΕΚ 180/Α/99). 

2. Τις διατάξεις της παραγρ. 18 του άρθρου 15 του Ν. 
2503/97 (ΦΕΚ 107/Α/97). 

3. Τις διατάξειςτου Π.Δ. 30/96 (ΦΕΚ 21/Α/96). 

4. Τις διατάξεις της παραγρ. 3 του άρθρου 22 του Ν. 
2362/94(ΦΕΚ 247/Α/95) σε συνδυασμό με το ερμηνευτικό 
έγγραφο του Γ.Λ.Κ. 2/18200/0022/22.5.2000. 

5. Την εγκύκλιο του Γ.Λ.Κ 2022942/2297/0022/7.4.98. 

6. Τις ειδικές έκτακτες ανάγκες που παρουσιάζονται σε 
υπηρεσίες της Νομαρχιακής Αυτοδιοίκησης Σάμου για 
την αντιμετώπιση των οποίων απασχολούνται αναγκαστι¬ 
κά υπάλληλοι πέρα από το κανονικό ωράριο εργασίας. 

7. Το γεγονός ότι για την αντιμετώπιση των παραπά¬ 
νω αναγκών επιβάλλεται να απασχολείται υπερωριακά 
καθώς και Κυριακές - Εξαιρέσιμες μέρος του προσωπι¬ 
κού της Νομαρχιακής Αυτοδιοίκησης Σάμου, αποφασί¬ 
ζουμε: 

1) Εγκρίνουμε να εργάζονται κατά τη διάρκεια του Α' 
εξαμήνου του έτους 2003 οι υπάλληλοι που υπηρετούν 
στη Νομαρχιακή Αυτοδιοίκηση Σάμου, όπως παρακάτω: 


Σύνολο Υπάλληλοι για 
Υπηρειούντων υπερωριακή 
Υπαλλήλων απασχόληση 
130 100 


Ώρες 

Απασχόλησης 

Α' εΕαιιήνου 

16.000 


Δαπάνη Α' Εγγεγραμμένη 
Εξαμήνου € Πίστωση 
Έτουο€ 
32.000 64.000 


2) Η ονομαστική κατανομή και η κατανομή κατά είδος 
εργασίας (απογευματινής, νυχτερινής, εξαιρέσιμων και 
Κυριακών) των παραπάνω ωρών να γίνει με ιδιαίτερες 
αποφάσεις όπως προβλέπεται από την 2/37190/0026/ 
21.6.2001 απόφαση του Υπουργού Οικονομικών. 

3) Η δαπάνη που θαπροκύψει απάτη παραπάνω αιτία να 
καλυφθεί από τις πιστώσεις που είναι εγγεγραμμένες 
στον Προϋπολογισμό της Ν.Α. Σάμου του έτους 2003 στο 
Φορέα του 071, ΚΑΕ 0511-0512 ΚΑΙ 0251-0252. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Ηγουμενίτσα, 13 Φεβρουάριου 2003 


Σάμος, 13 Φεβρουάριου 2003 


Ο Νομάρχης 
ΗΛΙΑΣ ΛΙΑΚΟΣ 


Ο Νομάρχης 
ΕΜΜΑΝΟΥΗΛ ΚΑΡΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




